O clitoris (d'o griego < κλειτορίς kleitoris "chiqueta montanya") u pichín ye un organo erectil femenín localizato en a parti superior d'a vulva. Se i concentran multitut de terminacions niervosas que producen placer sexual. Ye unito a os labios menors que recubren parcialment as suyas radices y as suyas terminacions tamién plegan a o dito punto G u esponcha uretral. Iste punto se troba situato alto u baixo a bells 5 centimetros d'a dentrata vachinal, en a cara anterior d'o cuerpo, pero igual que con a prostata de l'hombre, ye mas facil d'estimular quan ya existe excitación por parti d'a persona. De feito, normalment son nomás visibles a capucha y o glande, que se troban en a parti superior d'os labios menors, y que forman nomás una decena parti d'o volumen total d'o clitoris.